Diari Oficial de la Generalitat Valenciana


Sumari del DOGV 5403, del 07-12-2006 (2006/13166)

Informació pública de l'alternativa tècnica del programa d'actuació integrada de la unitat d'execució número 6 del Pla General d'Ordenació Urbana de la Vall d'Uixó.
--------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13157


Organisme emissor
:   Shoesmac, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 6 del Pla General d'Ordenació Urbana de la Vall d'Uixó. [2006/A13959]  
La societat mercantil Shoesmac, SL, amb CIF M11588898 i amb domicili a la Vall d'Uixó, camí Garrut, número 2 (partida de la Cova, Colònia Segarra), ha presentat una alternativa tècnica amb els documents d'ordenació de què s'acompanya, consistents en projecte d'urbanització i pla de reforma interior, per al desenvolupament del programa d'actuació integrada de la unitat d'execució número 6, del sector de sòl urbà, en règim de gestió indirecta, a l'empara del que estableix la Llei 16/2005, de 30 de desembre, de la Generalitat, Urbanística Valenciana (LUV).  
L'acord d'iniciació del concurs va ser aprovat pel Ple de l'Ajuntament de la Vall d'Uixó en la sessió del dia 5 de setembre del 2006, i remés per a la seua publicació al Diario de la Unión Europea el dia 15 de setembre d'enguany.  
Quant a les bases reguladores, les generals seran les que s'inclouen com a annex II en el Reglament d'Ordenació i Gestió Urbanística, i les particulars van ser aprovades pel Ple de l'Ajuntament en la sessió de 5 de setembre del 2006 i publicades en el Butlletí Oficial de la Província de Castelló número 108, de 9 de setembre del 2006.  
L'àmbit d'actuació es correspon amb la unitat d'execució número 6 de sòl urbà, del Pla General d'Ordenació Urbana del municipi de la Vall d'Uixó.  
Per tal d'aplicar el que disposa l'article 134 de la Llei 16/2005, de 30 de desembre, Urbanística Valenciana, se sotmet a informació pública l'alternativa esmentada pel termini d'un mes, mitjançant la publicació en el Diari Oficial de la Generalitat i en el periòdic Levante, fent constar que esta alternativa s'ha protocol·litzat en data 24 de novembre del 2006, mitjançant una acta autoritzada per la Notaria d'Emilio Viñals García, sítia al carrer de Rosario Creixach, número 21 de la Vall d'Uixó (Castelló), i s'ha depositat una còpia de la documentació a l'Ajuntament de la Vall d'Uixó. Durant el termini indicat d'un mes, comptador des de la publicació del present anunci en el Diari Oficial de la Generalitat, podrà consultar-se tota la documentació, tant a l'Ajuntament referit, en horari de 09.00 a 14.00 hores, com a la Notaria indicada en horari de 10.30 a 13.00 hores, a fi d'examinar-la i presentar-hi al·legacions, on es podrà obtenir una còpia de l'acta notarial o sol·licitar que esta siga mostrada i/o formular les al·legacions que es consideren oportunes. Amb anterioritat a la publicació del present anunci i en compliment del que estableix l'article 134.4 de la Llei Urbanística Valenciana, s'ha remés el corresponent avís al domicili de les persones que consten en el cadastre com a titulars de drets afectats per l'actuació proposada.  
Sense perjudici de tot això, este anunci es publica a fi que valga de notificació per als interessats que siguen desconeguts, dels qui s'ignore el lloc de notificació o, als qui intentada esta, no s'haguera pogut efectuar, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
La Vall d'Uixó, 27 de novembre de 2006.. En representació de Shoesmac, SL: Ernesto Miquel Segarra i José Aguililla Gimeno.